Vir haar grensverskuiwende bydrae tot klassieke musiek is sy tydens die KKNK 2006 met ‘n spesiale Kanna vereer. In 2007 ontvang sy die MJ Thom toekenning vir uitmuntende onderwys van die FAK.
Zorada is sedert 1986 orrelis van die Moedergemeente op Stellenbosch, die eerste vroulike orrelis van hierdie historiese kerk. Sy sê: “Dit bly ’n voorreg (sowel as ’n uitdaging) om dit elke Sondag vir twee eredienste te doen, nou al vir 31 jaar.”